**Tlačová správa 26/09/2023**

**Značky Renault a Dacia na Autosalóne v Nitre**

**Bratislava – 26.09.2023: Autorizovaný díler TT-CAR, s.r.o. v spolupráci s importérom značiek Renault a Dacia predstavujú svoj program na autosalóne v Nitre.:**

Na výstavisku Agrokomplex budú modely týchto značiek počas piatich dní výstavy (28.9. – 1.10) odprezentované na vnútornej a vonkajšej ploche.

Na výstavnej vnútornej ploche 551 m2 budú modely značky Renault zamerané na nové hybridné technológie, v prípade značky Dacia bude dôraz kladený na jednoduchosť a úspornosť prevádzkových nákladov.

**RENAULT**

Slovenská výstavná premiéra

Slovenskou výstavnou premiérou bude tento rok nový Renault Clio. Francúzsky besseller odprezentujeme v najvyššej výbave Esprit Alpine s hybridnou technológiou

E- TECH. Vozidlo bude v metalickej farbe Modrá Iron. Pre veľký záujem návštevníkov sme zabezpečili dva predvádzacie modely. Druhý Renault Clio sa ukáže vo výbave Techno v benzínovej motorizácii TCe 90 v ikonickej sexi červenej metalíze.

Túto novinku doplníme o nasledovné modely:

* Renault Austral Esprit Alpine v bielej metalíze s čiernou strechou s motorom mild Hybrid 160,
* Renault Megane E-TECH 100% elektrické v čiernej metalíze,
* Renault Arkana E-TECH full Hybrid 145 v červenej metalíze,
* Renault Captur E-TECH Plug-in hybrid 160 v bielej metalíze s čiernou strechou
* Renault Koleos Initiale Paris 2,0 dci 190k 4x4 v čiernej metalíze

**DACIA**

Značku Dacia budeme prezentovať v ekologickej rovine, ale zároveň s prihliadnutím na nízke prevádzkové náklady, a to s modelmi:

* Dacia Spring 100% elektrické v striebornej metalíze,
* Dacia Sandero Stepway s motorom TCe 100 ECO-G (LPG) vo výbave Extreme, v novej zelenej metalíze,
* Dacia Jogger s motorom TCe 100 ECO-G (LPG) vo výbave Extreme, v oranžovej metalíze, 7miestne,
* Dacia Duster Extreme v novej zelenej metalíze, s motorom TCe 100 ECO-G (LPG).

**RENAULT LCV**

Vonkajšia plocha cez 200 m2 bude opäť patriť úžitkovým vozidlám a značke Renault PRO+.

Výber ponuky rešpektoval aktuálnu potrebu zákazníkov a reprezentuje značku Renault ako číslo jeden v predaji UV.

Vystavené vozidlá :

* Renault Kangoo osobné 5miestne vo výbave Techno v striebornej metalíze a s motorom TCe 130 EDC,
* Renault Kangoo VAN 2miestne vo výbave Extra s motorom 1,5 dCi 75k v bielej farbe,
* Renault Trafic Furgon 3miestne, 2.0 dci 150k v šedej farbe vo výbave Extra,
* Renault Trafic Combi 9miestne, 2,0 dci 110k v šedej farbe vo výbave Equilibre,
* Renault Master Furgon 3miestne, veľkosť L3H2, 2,3dci 135k výbava Extra, biela farba, vozidlo vybavené ultraľahkou, veľmi ľahko umývateľnou plastovou podlahou novej generácie od firmy DK STYLE Prešov,
* Renault Master chladiarenská prestavba L3H2, 2,3 dci 135k biela farba, vozidlo v spolupráci s Autoklima Bratislava,
* Renault Master plachtová 10paletová nadstavba so spacou kabínou, motor 2,3dci 165k, biela farba vozidla so šedou plachtou, vozidlo v spolupráci s Motowektor Polsko.

**\*\*\*\*\***

**O spoločnosti Renault**

Skupina Renault je na čele novej koncepcie mobility. Vďaka spojenectvu so spoločnosťami Nissan a Mitsubishi Motors a jedinečnému know-how v oblasti elektrických pohonov, ako aj vďaka svojim piatim doplnkovým značkám (Renault, Dacia, Lada, Alpine a Mobilize) ponúka zákazníkom udržateľné a inovatívne riešenia mobility. Pôsobí vo viac ako 130 krajinách a v roku 2020 predala 2,9 milióna automobilov. Viac ako 170 000 zamestnancov každý deň plní poslanie skupiny priblížiť mobilitu ľuďom. Skupina je pripravená prijímať výzvy na cestách a v športe a realizuje ambiciózny transformačný projekt zameraný na vytváranie hodnoty. Projekt zahŕňa vývoj inovatívnych technológií a služieb, nového elektrifikovaného a ešte konkurencieschopnejšieho a udržateľnejšieho radu vozidiel. V reakcii na environmentálne výzvy si skupina Renault stanovila ambiciózny cieľ dosiahnuť do roku 2040 uhlíkovú neutralitu v Európe.

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk